Document ID: 32007R0973

UREDBA KOMISIJE (ES) št. 973/2007
z dne 20. avgusta 2007
o spremembi nekaterih uredb ES o posebnih statističnih področjih, ki izvajajo statistično klasifikacijo gospodarskih dejavnosti NACE Revizija 2
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90, kakor tudi nekaterih uredb ES o posebnih statističnih področjih, (1) ter zlasti člena 6(1)(b) Uredbe,
ob upoštevanju naslednjega:
(1)
Vzpostavitev posodobljenega klasifikacijskega sistema je osrednjega pomena za stalna prizadevanja Komisije, da posodobi izdelavo statistik Skupnosti, ki bo resnično odražala gospodarsko stvarnost ter upoštevala tehnološki razvoj in strukturne spremembe v gospodarstvu.
(2)
Uredba (ES) št. 1893/2006 je zato vzpostavila revidirano statistično klasifikacijo gospodarskih dejavnosti pod imenom NACE Revizija 2 (v nadaljnjem besedilu „NACE Rev. 2“).
(3)
Komisija mora na podlagi člena 6 Uredbe (ES) št. 1893/2006 sprejeti potrebne izvedbene ukrepe za izvajanje te uredbe v zvezi z uporabo NACE Rev. 2 na različnih statističnih področjih.
(4)
Zaradi vzpostavitve revidiranih statističnih klasifikacij ekonomskih dejavnosti je treba spremeniti predvsem nekatera sklicevanja na NACE Rev. 1 ali NACE Rev. 1.1 ter dopolniti številne ustrezne instrumente. Zato je treba spremeniti naslednje instrumente: Uredbo Komisije (ES) št. 1726/1999 z dne 27. julija 1999 o izvedbi Uredbe Sveta (ES) št. 530/1999 o strukturni statistiki glede opredelitve in posredovanja informacij o stroških dela (2); Uredbo Komisije (ES) št. 1916/2000 z dne 8. septembra 2000 o izvajanju Uredbe Sveta (ES) št. 530/1999 o strukturni statistiki plačil in stroškov dela glede opredelitve in posredovanja informacij o strukturi plač (3); Uredbo Komisije (ES) št. 2163/2001 z dne 7. novembra 2001 o tehničnih podrobnostih prenosa podatkov za statistike o cestnem prevozu blaga (4); Uredbo Komisije (ES) št. 1216/2003 z dne 7. julija 2003 o izvajanju Uredbe (ES) št. 450/2003 Evropskega parlamenta in Sveta o indeksu stroškov dela (5); Uredbo Komisije (ES) št. 1983/2003 z dne 7. novembra 2003 o izvajanju Uredbe (ES) št. 1177/2003 Evropskega parlamenta in Sveta o statistiki Skupnosti o dohodku in življenjskih pogojih (EU-SILC) glede seznama ciljnih primarnih spremenljivk (6); Uredbo Komisije (ES) št. 753/2004 z dne 22. aprila 2004 o izvajanju Odločbe št. 1608/2003/ES Evropskega parlamenta in Sveta glede statistike o znanosti in tehnologiji (7); Uredbo Komisije (ES) št. 912/2004 z dne 29. aprila 2004 o izvajanju Uredbe Sveta (EGS) št. 3924/91 o uvedbi raziskovanja o industrijski proizvodnji na ravni Skupnosti (8); Uredbo Komisije (ES) št. 1450/2004 z dne 13. avgusta 2004 o izvajanju Odločbe št. 1608/2003/ES Evropskega parlamenta in Sveta o pripravi in razvoju statistike Skupnosti o inovacijah (9); Uredbo Komisije (ES) št. 430/2005 z dne 15. marca 2005 o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti o šifriranju, ki se od leta 2006 dalje uporablja za posredovanje podatkov, in uporabi podvzorca za zbiranje podatkov o strukturnih spremenljivkah (10); Uredbo Komisije (ES) št. 782/2005 z dne 24. maja 2005 o določitvi oblike za posredovanje rezultatov o statistiki odpadkov (11).
(5)
Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (12) -
SPREJELA NASLEDNJO UREDBO:
Člen 1
Uredba (ES) št. 1726/1999 se spremeni:
1.
Za členom 2 se doda naslednji člen 2(a):
„Člen 2a
Prehodni ukrepi za izvajanje NACE Rev. 2
Države članice Komisiji (Eurostat) posredujejo rezultate raziskave o stroških dela za koledarsko leto 2008 na podlagi NACE Rev. 2 in NACE Rev. 1.1, kjer je slednja obvezna zgolj za razpredelnico A in zgolj na ravni področja NACE Rev. 1.1.“
2.
Priloga II in Priloga III se spremenita v skladu s Prilogo I k tej uredbi.
Člen 2
Priloga I in Priloga II k Uredbi (ES) št. 1916/2000 se spremenita v skladu s Prilogo II k tej uredbi.
Člen 3
„NACE Revizija 1“ se v Prilogi Uredbe (ES) št. 2163/2001 nadomesti z „NACE Rev. 2“.
Člen 4
Uredba (ES) št. 1216/2003 se spremeni:
1.
„NACE Rev. 1“ se v vsem besedilu in prilogah nadomesti z „NACE Rev. 2“.
2.
„Deli L, M, N in O“ se v členu 4 in Prilogi IV nadomestijo s „Področja O do S“.
3.
„Deli C do K“ se v Prilogi IV nadomestijo s „Področja B do N“.
Člen 5
V opombi 22 Priloge k Uredbi (ES) št. 1983/2003 se „NACE Rev. 1.1“ nadomesti z „NACE Rev. 2“ in „Rev. 1.1“ z „Rev. 2“.
Člen 6
Priloga k Uredbi (ES) št. 753/2004 se spremeni v skladu s Prilogo III k tej uredbi.
Člen 7
Uredba (ES) št. 912/2004 se spremeni:
1.
Člen 1 se nadomesti z naslednjim besedilom:
„Člen 1
Obseg raziskovanja iz člena 1 Uredbe (EGS) št. 3924/91 se opredeli s sklicevanjem na populacijo raziskovanja in enoto opazovanja.
Populacija raziskovanja iz referenčnega obdobja so podjetja, katerih glavna dejavnost ali ena od njihovih sekundarnih dejavnosti je navedena na področjih B ali C klasifikacije gospodarskih dejavnosti v Evropski skupnosti (NACE Rev. 2), določene v Uredbi (ES) št. 1893/2006 Evropskega parlamenta in Sveta (13).
Enota opazovanja so podjetja, kakor je opredeljeno v Uredbi Sveta (EGS) št. 696/93 o statističnih enotah za opazovanje in analizo gospodarstva v Skupnosti. Države članice lahko za zbiranje podatkov kot enoto opazovanja uporabijo drugo statistično enoto, če posredujejo Eurostatu podatke o podjetjih.
2.
Člen 3 se nadomesti z naslednjim besedilom:
„Člen 3
Obveznost držav članic, da prilagodijo metode raziskovanja zaradi lažjega zbiranja podatkov iz enot, ki predstavljajo vsaj 90 % nacionalne proizvodnje za vsak razred NACE iz člena 3(2) Uredbe Sveta (EGS) št. 3924/91, se izvede tako, da države članice prilagodijo metode opazovanja zaradi lažjega zbiranja podatkov, ki predstavljajo vsaj 90 % nacionalne proizvodnje za vsak razred NACE Rev. 2 področij B in C.“
Člen 8
Priloga k Uredbi (ES) št. 1450/2004 se spremeni v skladu s Prilogo IV k tej uredbi.
Člen 9
„NACE Rev. 1.1“ se v Prilogi II Uredbe (ES) št. 430/2005 nadomesti z „NACE Rev. 2“.
Člen 10
Priloga k Uredbi (ES) št. 782/2005 se spremeni v skladu s Prilogo V k tej uredbi.
Člen 11
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2008, razen člena 4, ki se uporablja od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. avgusta 2007

Labels: 19